《次临封八景韵 其一 江口归帆》
明代·岑一麒

邀朋尽日踏春苔，剥笋烹葱小宴开。山色翠笼汀树密，江风清送海帆回。

天空鹭下眠闲渚，云净鸦归点落梅。食玩自应迟路晚，满窗星月共徘徊。

作者简介：岑一麒，字兆祥。封川（今广东封开县）人。明神宗万历十九年（一五九一）贡生。授平远司训。丁忧报阕。补本府司训。秩满，擢电白教谕。明方尚祖修、清胡璿续修康熙《封川县志》卷一八有传。